ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
29 ก.ย. 2558

สรุปตลาดภาคเช้า
ตลาดภาคเช้าปิดปรับตัวลดลงอีกวัน เป็นไปในทิศทางเดียวกันกับตลาดรอบบ้าน โดยยังคงได้รับแรงกดดันจากความกังวลต่อภาวะเศรษฐกิจจีน การขึ้นดอกเบี้ยของธนาคารกลางสหรัฐฯ ภาวะเศรษฐกิจไทยที่ล่าสุดการส่งออกยังคงออกมาติดลบอย่างต่อเนื่องเป็นเดือนที่ 8 ติดต่อกัน รวมถึงค่าเงินบาทที่อ่อนค่าลงอย่างต่อเนื่อง ปิดตลาดภาคเช้าดัชนีเปลี่ยนแปลง -6.70 จุด มาที่ระดับ 1,345.43 จุด ด้วยมูลค่าการซื้อขายที่ระดับ 1.7 หมื่นล้านบาท
แนวโน้ม ภาคบ่าย
ประเมินดัชนียังคงอยู่ในแดนลบต่อ จากปัจจัยลบข้างต้นที่ยังคงกดดันอยู่มาก ยกเว้นที่ประชุม ครม. จะมีการอนุมัติมาตรการกระตุ้นเศรษฐกิจออกมาเพิ่มเติม โดยเราให้แนวรับดัชนีอยู่ที่ 1,334 จุด
สำหรับกลยุทธ์การลงทุน แนะนำหาจังหวะสะสมหุ้นที่จะได้รับผลดีจากนโยบายกระตุ้นเศรษฐกิจจากภาครัฐที่จะออกมาเพิ่มเติม อย่างเช่นกลุ่มรับเหมาก่อสร้าง กลุ่มอสังหาริมทรัพย์ และกลุ่ม ICT เป็นต้น
วิเคราะห์ทางเทคนิค
MCS  ราคาปิด 9.70 บาท
แนวรับ 9.65 บาท
แนวต้าน 10.50 บาท
แนว cut loss หากใกล้จะหลุด 9.40 บาท
เด็กแนว
NPP ถึงเวลาต้องจับตานิปปอนกันอย่างจริงจังละนะ  วันก่อนเล่าให้ฟังไปแล้วว่าบริษัทมีพัฒนาการหลายอย่าง ตั้งแต่มีกลุ่มทุนใหม่เข้ามาถือหุ้น จากนั้นเริ่มเข้าไปซื้อกิจการหลายๆ อย่าง โดยปลายเดือนก่อนเข้าไป ซื้อหุ้น Tluxe Food จาก TLUXE ในอัตราส่วน 45% อาการแบบนี้ก็ต้องบอกวาบริษัทกำลังหันไปสู่ธุรกิจอาหาร อย่างที่เคยมีข่าวประเภทนี้ตั้งแต่ช่วงต้นปี แต่สิ่งที่จะยิ่งใหญ่กว่าคือการเข้าไปซื้อกิจการร้านไก่ทอดชื่อดังระดับโลกที่เข้ามาบุกเบิกไก่ทอดในบ้านเราเจ้าแรกๆ มีสาขาทั่วประเทศ และในภูมิภาคมากมาย  การเข้าไปซื้อกิจการนี้จะเปลี่ยนโฉมรายได้ของ NPP ชนิดพลิกชะตาก็ว่าได้  และคาดว่าจะเข้าไปไล่ซื้อกิจการร้านอาหาร เครื่องดื่มเพิ่มเติม  เนื่องจากบริษัทเข้าไปถือหุ้นในบริษัทผู้เชียวชาญเรื่องเครื่องทำน้ำดื่มที่ใช้สำหรับผสมกับเครื่องดื่มร้านดังต่างๆ ที่ราคาหุ้นกำลังร้อนแรง ลองหาดูว่า NPP เข้าไปถือหุ้นบริษัทใดบ้างก็จะเริ่มประติดประต่อเหตุการณ์และแนวโน้มอนาคตได้ไม่ยาก  ขณะทีราคาหุ้นลงมาต่ำร่วม 300% จาก high ถือว่าโอกาสมาแล้ว